NKVD Erikool
NKVD Erikool (vene keeles Школа особого назначения НКВД) oli 1938. aastal loodud sõjaline õppeasutus Nõukogude Liidus, kus valmistati ette luurekaadrit eriteenistustele. NKVD Erikool, mille ülemaks määras sieseasjade rahvakomissar Lavrenti Beria polkovnik Vladimir Šarmazanašvili, asus Moskva oblastis Barvihha asula lähedal. Seoses sõjategevusega evakueeriti erikool oktoobris 1941 Kuibõševi, 1942. aasta alguses toodi tagasi. 1943. aastal nimetati erikool ümber NSV Liidu Riikliku Julgeoleku Rahvakomissariaadi Esimese Valitsuse Luurekooliks. Tänapäeval on see tuntud kui Välisluureakadeemia.